钦定古今图书集成/明伦汇编/氏族典/第148卷 > 孙威
## 钦定古今图书集成/明伦汇编/氏族典/第148卷 > 孙威

按《元史孙威传》：“威，浑源人。幼沉鸷，有巧思。金贞祐间，
应募为兵，以骁勇称。及云中来附，守帅表授义军千
户。从单攻潞州，破凤翔，皆有功。善为甲，尝以意制蹄
筋、翎根铠以献。太祖亲射之，不能彻，大悦，赐名也可
兀兰，授顺天、安平、怀州、河南平阳诸路工匠都总管。
从攻邠干，突战不避矢石。威每从战伐，恐民有横被”
屠戮者，辄以“蒐简工匠”为言而全活之。岁庚子，卒，年
五十八。至大二年，赠中奉大夫、武备院使、神川郡公，
谥忠惠。